Deksamfetamiini

Deksamfetamiini eli dekstroamfetamiini ((+)-2-amino-1-fenyylipropaani) on amfetamiinin stereoisomeeri, joka vapauttaa dopamiinia ja kiihdyttää neuronien viestintää. Se lisää motorista toimintaa ja mielen valppautta, vähentää väsymystä ja lisää joillakin ihmisillä keskittymiskykyä. Suomessa deksamfetamiinilla on myyntilupa valmistenimillä Attadex, Attentin ja Dexfarm.

 Käyttö 
Deksamfetamiinia käytetään tarkkaavaisuushäiriöiden ja vaikean narkolepsian hoidossa. ADHD:n ja ADD:n hoitolääkkeenä deksamfetamiini on vaihtoehtona etenkin, mikäli metyylifenidaatti (Concerta, Ritalin, Medikinet, Equasym) ei anna vaikutusta tai ei muusta syystä sovi potilaalle.

Lääkeyhtiö Smith, Kline, and French toi deksamfetamiinin markkinoille ensimmäisenä vuonna 1937 nimellä Dexedrine.Weitz & Luxenberg. Information on Dexedrine: A Quick Review. http://www.weitzlux.com/Dexedrine/information_403484.html Lääkettä myydään nykyisin nimellä Dexamfetamine Sulphate. Vain Yhdysvalloissa ja Kanadassa käytössä oleva Adderall sisältää 3/4 deksamfetamiinia.Medication Guide Adderall XR. US Food and Drug Administration (FDA). http://www.accessdata.fda.gov/drugsatfda_docs/label/2007/021303s015lbl.pdf Deksamfetamiinin aihiolääke lisdeksamfetamiini sai Suomessa myyntiluvan vuonna 2013.http://sic.fimea.fi/instancedata/prime_product_julkaisu/fimea/embeds/fimeasicstructure/25722_1_14_33-35_Lisdeksamfetamiini.pdf   Kelan tiedote 07.04.2014, viitattu 16.4.2015 Yleisimpien ADHD-lääkkeiden tapaan lisdeksamfetamiini luokitellaan Suomessa huumausaineeksi.  Sosiaali- ja terveysministeriö 16.05.2013  Aamulehti 16.5.2013

Monet terveysalan laitokset kieltäytyvät määräämästä deksamfetamiinia vedoten väärinkäyttöpotentiaaliin ja lisäksi myös mahdollisina pitämiinsä pitkän aikavälin neurotoksisiin (hermosoluja vahingoittaviin) vaikutuksiin. Kaikki tähänastiset tutkimukset on kuitenkin tehty 10-30 kertaa isommilla annoksilla kuin lääkinnälliset annokset. Lisäksi tutkimuksissa on käytetty levo- tai metamfetamiinia, ei dekstroamfetamiinia. Yhtäkään tutkimusta ei ole tehty ihmisillä vaan kaikissa on käytetty koe-eläimiä. Amfetamiineja on myöskin käytetty 1930-luvulta lähtien ADHD:n ja narkolepsian hoidossa ilman todisteita pitkäaikaishaittavaikutuksista.Euphrosyne Gouzoulis-Mayfrank, Joerg Daumann (2009). Neurotoxicity of drugs of abuse - the case of methylenedioxy amphetamines (MDMA, ecstasy ), and amphetamines. http://www.ncbi.nlm.nih.gov/pmc/articles/PMC3181923/Charles Bradley (1937). The behavior of children receiving benzedrine. The American Journal of Psychiatry Vol 94. pp. 577-585 http://psycnet.apa.org/index.cfm?fa=search.displayRecord&UID=1938-03205-001

Deksamfetamiinia käyttivät esimerkiksi Yhdysvaltain ilmavoimien lentäjät pitkillä pommitus- ja tiedustelulennoilla. Samaan valmisteeseen turvautuivat myös Apollo-astronautit kuulennoilla. Ilmavoimissa tämä valppautta lisäävä ja lisävoimia tuova "go-pill" on nykyisin korvattu modafiniililla.

Deksamfetamiinin käytöstä aiheutuvia sivuvaikutuksia ovat unettomuus, ruokahaluttomuus ja hermostuneisuus. Myös suun kuivuutta, särkyjä, myös päänsärkyä ja hikoilua.

pienoiskuva|5 milligramman dekstroamfetamiinisulfaattitabletteja.|alt=

 Lähteet 

 Aiheesta muualla 

PubChem: Dextroamphetamine 
DrugBank: Dextroamphetamine 
KEGG: Dextroamphetamine 
Deksamfetamiinin käyttöturvallisuustiedote, Sigma Aldrich, viitattu 30.12.2014.

Luokka:Amfetamiinit
Luokka:Lääkkeet
Luokka:Seulonnan keskeiset artikkelit
Luokka:ADHD:n hoito